
Fatec ljubavi 


Osim ljubavi 
nemamo ništa 

. da damo 
ja tebi, 
ti meni, 
ljudina na dar. 


Pođimo, draga, 
šator ljubavi 

prenosi se lako, 
Likovna oprema: Branimir Dorotić 


Korektor: Dubravka Sesar 


Izdavač: Hrvatsko književno društvo sv. 
Čirila i Metoda, Zagreb 


Tisak: GRO »Tipografija« — Đakovo 1983, 


Ove ispovijedi srca 
posvećujem tebi, 
Rosando. 


TAJNA NAŠE LJUBAVI 


Na Lokrumu jezero, 

u jezeru kamen, 

pod kamenom školjka, 

u školjci tvoj zlatni prsten 
u prstenu skrivena 

tajna naše ljubavi, 

MOJE MORE 


Preplavila me tvoja ljubav 
pa više i ne postojim 
bez tebe. 


Otok sam 
u tvojoj uvali, 
moje more. 


POĆI ĆU S TOBOM 


Poći ću s tobom, 

dušo moja, 

na golu hrid, 

na osamljeni svjetionik, 
svuda, 

bez straha. 


I sagradit ćemo dom 
na škrapi 

i prostrti ležaj 

od algi 

u nekoj samotnoj uvali 
— toliko te volim. 


Isklesat ću lik tvoj 

da svi ga vide 

i ugraditi ga u sve mire 
i kule 

rodnog mi Grada. 


VRIJEME ZA LJUBAV 


Vrijeme za ljubav 
svaki je dan 

i svaki tren 

jer proljeće 

u duši 

vječno traje. 


I zato, 

radujmo se jednako 
suncu i oblaku, 
vjetru 

i pahuljama bijelim, 
radujmo se 

srcem cijelim. 


Tugujmo 
kad jedan dan 
bez ljubavi prođe. 


TVOJA PJESMA 


Otvorila sam prozor duše svoje 
i slušam. 


Daleko si, 
ali ja čujem svaki tvoj korak 
u ustreptalom srcu. 


Noć je, 
i vrata su moja zatvorena, 


ali ja sam budna 
i čekam, 


Pokucaj, dragi moj. 


STAZE NAŠE LJUBAVI 


Svibanj je mjesec ljubavi, 
a ti si otišla 
daleko na jug. 


Tamo su, u kršu, 
ucrtane staze 
naše ljubavi. 


Obiđi ih, 

i vratit ćeš se opet meni 
i poželjet ćeš 

da sam uvijek s tobom, 
da si samo ti 

moja ljubav. 


PROLJETNA PJESMA 


Livado, 

djevojko moja, 

u jutra rumena, 
u jutra rosna 
bosonog ću doći 
i srce, 

janje bijelo 
darovati tebi 
Ciklama si moja, 


a ja grm 
i trn. 


O, ne pružajte ruku, 
ja život ne dam, 


Stojte, tisuću uboda spremam 


iz žile svake. 


Ja bdim, ciklamo moja. 


U TVOJOJ GORI 


Zeleni se 

jedro i mlado, 
od sunca svjetlo 
i toplo, 

meko, 


zeleni se 

od kiša tamno 
i hladno 

od oblaka, 
mrko i oštro 
od žima, 


zeleni se 
blistavo u travi 
i bijelo 

na grani, 
crveno u suton, 


zeleni se 

na izvoru bistro 

i providno na jezeru, 
modro-zeleno 

u moru; 


u zoru 
raspjevana skala 
zeleno-žutih tonova 

u polju 

na vjetru treperi 

i pjeva u pjesmi ptica 
jer zeleno klasje 
zlatom zori, 

ali ja bih najradije 
u tvojoj bio gori 
stablo stoljetno, 

a mlado — 
proljetno 


pa da jutro svako 
gledam 

kako zeleni se 
najzelenija 

od svih boja: 
tvoja dva oka, 
dva jezera duboka 
i moja. 


RAZGOVORE MOJ 


Zovem te, Razgovore moj, 


jer uvijek volim 
razgovarati s tobom. 


Najljepše je 
usred tihe noći 
prenuti se iz snova, 


tiho probuditi tišinu, 


otjerati muk, 


i razgovarati s tobom, 


slušati tvojih riječi 
zvuk. 


PRAVA LJUBAV 


Uzeh te za ruku, 

mladosti moja, 

i htjedoh cijeli pokazati svijet, 
ali kad stigosmo na vrh brda 
iznad naše uvale 

ti me zaustavi, 

u zoru, 

i vrati našem žalu, 

škrapi i docu, 

maslini i lozi, 

brodu i moru — 

zauvijek. 


Rekla si 

da svijet ne može ljepši biti 
nigdje 

ako voliš zemlju svoju, 

ako si zaljubljen 

u nebo i more, 

ako se u tebi rodila 

prava ljubav. 


ll 

LJUBAV BUDIMO ČISTA 


Nitko od zaljubljenih ne zna 
što mu potomci spremaju, 
ni kakve sudbine 

na njih čekaju. 


Sami smo, nas dvoje, 
nek? želje tvoje budu i moje, 
ista nas sudbina čeka. 


Zagrli me, 

i ljubav budimo čista 
mada samoću slutimo 
u dnu bitka. 


Zagrli me, 

kao zvijezde zaplovimo 
bez straha 

iznad svih vulkana 

u tišine duša. 


Nek? ljubav bude mir oaze 
bez boli čeznuća, 

čista, na rubu ekstaze, 

bez padova i klonuća. 


MALA PTICO 


Tko bi te uhvatio u letu, 
mala ptico, 
na širokim poljanama neba! 


Kao zvijezda puteve kratiš 
do gnijezda svog 
u proljeće. 


Dolaziš srcem, 
a ne krilima. 


Ona koju vatim 


Ona je otišla, 
a ja ne znam 
gdje da je tražim. 


Ako je i nađem, 
što ću joj reći, 
tužan. 


Što ću joj reći 
tužan 

kad je ranila 
srce moje 

ona 

koju volim. 

U TEBI MOJ NEMIR 


U tebi moj nemir 

s maglama jeseni kasne, 
s pticama što žure 

na jug. 


Još voliš more 
i sunce. 


U meni raste 
mir 

ravni 

pod snijegom. 


U tebi moj nemir 
s maglama jeseni kasne 
tiho gasne, 


JEDAN CVIJET I JEDNO PROLJEĆE 


(Silviji u spomenar) 


Ti si bila cvijet, ; 
šumski cvijet vatrenih boja 
u proljeće. 


Ja sam mislio da sam rosa, 
proljetna rosa na tom cvijetu, 
a bio sam mraz... 

Bio sam mraz jutarnji 

S površine mora, 

koji te ubio... 


Koji je svoju ljubav ubio. 

U IME LJUBAVI 


Samoćom svezan za hridi nepoznate, 
u suton, 

s valovima o tebi govorim 

i tebe u njima tražim, 

u nevolji svojoj zovem te, 
Anadiomeno moje mladosti. 


Vjetru i moru okrenut 
zaboravljenih riječi sjećam se 

i sjećanjima milujem obzorja plava 
u svanuća. 


Ne daj da dugo čekam, 

sa suncem izroni iz dubina, 
duša te moja izgubljena moli. 
Dahom ljubavi odazovi se 
jer blizinu tvoju ćutim. 


Anadiomeno, zovem te, 

u ime ljubavi, 

izvedi me iz samovanja tužna, 
pučini vrati nasukanu lađu, 


TEBE ČEKAM 


Netko je otvorio 
velika vrata 
na ulazu u park. 


Moje srce tišinu osluškuje, 


Ako zastaneš neodlučna, 
potrčat ću 

na tvoju stazu 

da ne odeš — 

jer tebe čekam 

odavno. 


ZORI SE RADUJEM 


Ne spavam, 
bdijem 

jer vjetrovi mirišu 
u gori 

među jelama, 


Svu noć zvijezde motrim 
sa proplanka, 

kraj tvog izvora, 

košuto moja. 


Sa šumskim travama 
bdijem 

i čekam, 

zori se radujem, 

i dolasku tvom. 

K'O JEKA DALEKA 


Lagano k'o sjena 
pored mene je prošla, . 
osmjehom dodirnula 
zjene. 


Nikad više nije došla, 
av i sad mi nemir nosi 
njen hod, 

osmijeh 

i cvjetić u kosi. 


K'o jeka daleka 

1 k'o sjena 

uvijek iznova se javlja 
tiho me prati 

slika njena. 


LJUBAV 


Volim pjesmu 
i onog mladića 
što s drugom pleše. 


Kad prođe 


pored mojih zdrobljenih kukova, 


nasmiješi se tužno. 


U mojim rukama 
štake zadrhte, 
i čini mi se da sam sretna. 


Volim onog mladića, 
ali mu to nikad neću reći, 


SVE TVOJ LIK IMA 


U tihim uvalama Primoštena 
s tobom razgovaram 
da ne budem sam. 


Maštam da si tu, 
pored mene, 

jer proljeće je 

i nebo je bistro 
a more mirno, 
čisto. 


Suncem te svojim zovem 

jer sunce u tvojim očima 
nikad ne zalazi, 

imenom te zovem 

a ti se mrmorom mora odzivaš 
i čujem te u pjesmi ptica. 


Željan tvoje blizine 
zovem te s puno topline 
jer sve je tako lijepo 
k'o u snima, 

sve dragi tvoj lik ima. 


SUSRET 


Ti osluškuješ moj korak 
i znaš da se vraćam 
iz daljina. 


Ja vidim ispružene ruke, 
tvoje ruke dvije. 

K'o i prije 

ususret istom proljeću 
idemo, 

LIJEPO JE MISLITI NA TEBE 


Sve sam ostavio 
da mogu misliti na tebe. 


Ostavio sam posao 

i knjige, 

ostavio sam ulice 

i ljude, 

i zatvorio se u svijet tišine, 
u osamu — 

jer hoću da budeš jedina. 


Proljeće je. 
Ti si daleko. 
Putuješ na jug. 


Sve sam ostavio i pratim te. 


DA SI TI MOJA 


Da si ti moja ptica 
gnijezdo bismo svili 

u granju 

kraj rijeke bez mostova 


i skrili 
pjevanjem svojim 


na drugoj obali. 


TRAJAT ĆEŠ VJEČNO 


Zapisao sam u kamenu 
tvoje ime, 

zapisao srcem 

na mjesečini. 


Onda sam u sunčano podne 
urezao u agavu stoljetnu 
što raste na litici 

iznad naše uvale 

slova ljubavi, 


Tu ćeš trajati 

kad zvjezdani vihori 
ponesu čamac moj 
na pučine beskrajne. 


U duši mojoj 
trajat ćeš vječno. 

cNemic 6cca 


Nemir je pokrenuo 
tišine srca. 


Rekla si 
da srce prašta, 
ali ne zaboravlja. 


Što će s nama biti 
ako ne nađemo 
izvor 

na koji ptice dolaze, 
ljubavi moja!? 

' AKROSTIH PRIJATELJU KOJI TUGUJE 
(dragom Gojku M.) 


Moja duša, dragi, ne zna za boli, 

A moja ljubav, mili, sve vas voli 
Neizmjerno, uvijek toplo, jer mati 

Dalje u vama živi, vjerno vas prati 

Istim brižnim pogledom. I zato, 

Curice moje, rastite! A ti, Zlato, 

Astralne pamti noći i sunčane dane 

koji vječno traju. 


MISLIM NA TEBE DALEKU 


Samo sam toliko živio 
| koliko sam tebe ljubio. 


Sad mislim na tebe daleku 
i mislim da živim 
jer još trajem. 


Ako prestanem misliti 
na našu ljubav, 
umrijet ću 

zauvijek. 

ŠUTNJA 


Kametnit je mir 
neizrečenih riječi. 


Šutnja tka stazu 
za put 
do zvijezda. 


Uski put, 
samo za nas dvoje. 


OTIŠAO JE MOJ DRAGI 


Srce je moje 

puno pjesama bilo, 
a sada je izvor tuge 
— slomljeno krilo. 


Pjesme druge 
otišao je tražiti 
moj dragi. 
Otišao je daleko, 


DVIJE DRAGE RIJEČI 


Sve ružno 

što u jednom trenu 
među nas dođe, 
narasti može do boli. 


S dvije drage riječi 
može to da spriječi 
srce koje voli: 


Oprosti mi. 


NE ZATVARAJ VRATA SRCA 


Govori sa mnom 

i pusti da te slušam 

jer željan sam riječi 

koja liječi 

i razbija muk nemoći naše, 


Govori sa mnom, 
rastjeraj oblak šutnje 
i vrati mi zaboravljene riječi. 


Umoran sam, 

ali tebe rado slušam. 
Govori sa mnom, 

ne zatvaraj vrata srca, 


DOLAZE MOJE NOĆI 


Gledam lik tvoj 
na hridi 

i pogledom pratim 
svaki ti korak. 


Želim te, 

ali ne usuđujem se 
obali prići 

da ne uznemirim 
tvoje vode 

i tvoje gore, 

srno moja plaha. 


Ne odlazi! 
Nek zaustave te moje čežnje! 


Dolaze moje noći 
bez sna, 
bez mjesečine. 

RASTANAK 


Za ovim žalit ću danom 
dok sunca bude 

na našim stazama, 

i cvijeća dok bude 

u šumi kraj potoka 

jer ja sam te pustio 

da odeš, 

ja sam ti mjesto snova 
darovao ovu olujnu noć. 


Grmi. 

Između neba i mora 
munje caruju, 

a ti si daleko, draga. 


Kiši. 

Golub je odletio u gnijezdo 
golubici, 

ali ja nemam krila. 


O, da mi je golub biti 
a ne čempres samotni 
nebu okrenut — 
stablo malo 

na obali morskoj. 


Za ovim žalit ću danom 
vječno 

jer ja sam te pustio da odeš, 
a ti si željela ostati. 


Sad uzalud srce moje tuguje. 


UZNEMIRILA TE TIŠINA 


Na tvom putu u prošlo 

nema ptica, 

zato si zaustavila korake srca 
i čekaš kao livada 

kad cvijeće sniva, 

kao potok 

kad proljetne žudi kiše. 


Srce bi tvoje ljubav 
vratilo 
koje nema više. 


Čekaš ptice 
jer one razumiju 
nemir tvoje pjesme. 


Samo su ptice znale 
za našu ljubav, 


TUGA 


Ne plači, moja Tugo, 
potopi me 

more tvojih suza 

i nema me, 

nema me dugo. 


O, smiri me, 

i vrati 

mojoj tihoj čežnji, 
meni, 

i tebi, 

HVALA ZA LJUBAV . IGRA 


Opet smo danas zaigrali 


Sve sam ti dao, našu nedužnu igru 

sve si uzela i opet smo željeli pobjedu 
i otišla. iti, ija 

Ja sam ostao sam kao da uvijek 

k'o stijena gola ' tugovati netko mora, 

na dohvat vjetrovima 

i moru. kao da samo poraz 


radost pobjede zna. 
Sve si uzela, 


a ipak samo tebi zahvaljujem 
za ljubav. 
od koje živim. 


I neka ti toplinu duše moje DOĐI U ZORU 
zaborav ne ugasi. 
Neka te svuda moje pjesme prate. 


Vrijeme je. 

Neka krilati glasnici ljubavi 
poznatim stazama krenu, 
neka te dozovu. 


DESI SE NESKLAD Ti znaš da te čekam 
u Uvalama Tišine 


jer skoro će mjesec pun. 


Desi se nesklad Kad to bude, ra 
i neki drugi Ja vrijeme je da srebro naše ljubavi 
progovori poklonimo plavim dubinama snova 
u meni, i vrijeme je da krenemo dalje 
mjesto mene — jer horizonti čekaju. 
protiv mene; : 

Dođi, 
i zato zaboravi nek? čežnje napune jedra ljubavi, 
nemirno moje more, dođi, 


to nisam bio ja. | u zoru sunce zlato. dijeli. 

NE ZOVI ME, TUGO MOJA 


Htjedoh stići konja u trku 
i htjedoh uhvatiti 
pticu u letu. 


Moja su koljena zgrčena 
na tračnicama zanosa 

i nade srezane 
skalpelom uspomena. 


Ti, što si me nekada zvala, 
Oceane moj, 
sada oprosti. 


Ne zovi me, 

tugo moja meka, 

ne budi 

sjećanja moja daleka. 


U SE ČEMO TIHO ZAĆI 


Ne bubnjaj prstima po stolu, 
djevojko, 
srce moje burno kuca. 


Zaustavi zle misli, nerve obuzdaj, 
u se ćemo tiho zaći, 

smiriti srca, otkriti riječi 

i izgubljeni ritam opet naći. 


cfnavi i nadanja 


U mladoj šumi 
sve zanosno pjeva, 
ništa ne miruje. 


U meni 

biser godina 
polako smiruje 
srca boli. 


Vrijeme snova 
dolazi 
i prolazi. 

PTICE POD MOJIM PROZOROM 


Svu zimu ptice slijeću 
na kućicu 

za njih napravljenu, 
na hranilište svoje 

u vrtu 

pod mojim prozorom, 
i zrnje traže 

za njih ostavljeno. 


A u proljeće, 

moje ptice, 

usnule breze "u život vrate 
i pjesmom pozlate 

svako zrno. 


ŽELIO BIH 


Želio bih 

da me uvijek tako nježno voliš, 
samo tvoja da sam java 

svaki dan, 

a po noći da me skriješ 

kao lijepi, dragi san. 


Želio bih živjeti tako 

u svakoj tvojoj pori, 

a kad mladosti prođu dani, 
blagdan želim biti, 

radost za tvoje oči, 

utkan u svakoj ti pori. 


KOLONA NA BOLSKOJ RIVI 


Pozdravljam te, kolono bijela, 
na bolskoj rivi, 

oslonče moj, 

u tihim razgovorima s morem 
jer ti si brod moj svezala 
jedne burne noći 

i poklonila mi 

svoju mirnu luku, 


Nek? zvjezdane snove snivaju 
brodice stare 

u zaklonu tvom, 

kolono moja, 

što s galebovima i morem druguješ. 


U snovima te nosim 
dok svijetom lutam 
i nova jedra tkam 
za povratak. 


Mislima se za te vezujem, 
oslonče moj dragi, 

u tihim razgovorima 

s morem 

i zvijezdama, 

POVRATAK U BOL 


Kad jesen rana minu, 
podosmo na sjever 

i moj Bol bijaše daleko 
svu zimu. 


U proljeće, 

na Borku, 

more se na mene ljuti 
što me nema tako dugo 
pa mjesto maestrala 
dariva mi jugo. 


Kriv sam. 

Šutim, što bih drugo. 

Svu noć čekam da svane, 
da kiša nad Koštilom stane 
i da se more smiri. 


U podne nebo je opet vedro, 
blagi maestral s Rata piri 

i ja više ne tugujem, 

dižem jedro 

is morem drugujem. 


ODLAZAK 


Osjećati gubitak 
osjeta svih 


svjestan biti 
dubine 
sna 


a imati jednu dimenziju 
života 
više. 


NE RASPLIĆI STARE BOLI 


Vratio si se suviše kasno 
i zato uzalud tražiš 
kolibu djetinjstva, 

prag siromaštva, 

drvo naših bajki. 


Uzalud krijesnice djetinjstva 

među cvijećem u betonskom okviru 
tražiš; 

na našim livadama 

neboderi su nikli. 


Pođi svojim putem, 
ti koji si bio radost mladosti moje, 
i ne rasplići stare boli, 


Čekala sam dugo, 
sad nemoć osame 
srce voli. 


Odlazi, 

od jalovih klonuća 
vinograd ne sazrijeva. 
Vratio si se suviše kasno. 

AKO NAIĐEŠ 


Moj brod, 

moj nasukani brod, 
odnijela je noćas 

plima zaborava 

i sad nemirno gazi more. 


Na sidrištu naše ljubavi 
ostao je prepolovljen 
lanac uspomena. 


Ako naiđeš, 

ako nekada naideš, 
zaustavi se, 

uzmi svoj dio sjećanja. 


PREGRŠT STIHOVA I NIŠTA VIŠE 


A kad je strašna minula nevera 
i momci se vratili 

u našu “valu, 

jednoga nije bilo — 

moga kapetana 

koji je samo pjesmama rekao 
koliko 'me voli. 


Uzalud čekam 

i uzalud nevjerno molim more, 
neće se vratiti 

pjesnik moj. 


Doći će ponekad, 

u snima, 

jer davnu pregršt stihova 
za me sačuvanu ima. 


URONJENI U SVOJE VRIJEME 


putujemo bez prestanka 
jer oblake slijedi 
nemirno srce 

i mijenja 

lik svoj 

na vjetru, 


uronjeni u nemir 
tražimo 

i ne nalazimo, 
tražimo bez prestanka 
svoje nebo — 

svoj mir. 


MAMI MARIJI-JUANITI 


Ostavio sam, Mama Juanita, 

i umorio se lutajući svijetom, 
tražeći izgubljene snove. 

Tvoja tuga i moja je bila. 5 


Sad čekam na istom mjestu 
odakle sam krenuo — 
smiren ž 

jer srce je puno ljubavi, 


I nisam sam. 
Uvijek me prate 
tvoji bijeli golubovi. 

PRIJE NEGO ODEM 


Zagrli me nježno, 

zagrli me toplinom ljubavi 
prije nego odem 

u nepoznato. 


Pomiluj me čežnjom 

da mi srce zadrhti 

k'o nekad 

i ostani još malo sa mnom. 


Na rastanku reci mi nešto vedro, 
daruj mi trenutak ljubavi 
od koga može da se živi, 


Zagrli me čvrsto 

prije nego što odem, 

prije nego uspomena postanem 
jer bio sam tvoja ljubav. 


POVRATAK 


Kad ožedniš, 
poslije svih lutanja, 
vrati se, 


ali budi prije mraka . 
kraj izvora bistre vode 


i pazi 

da je ne uznemiri 
ono mutno 

u tebi. 


VRATI ME U VRTLOG 


Zaboravu te otima moja bol, 


moj želi te nemir. 
jer slab sam 'bez tebe 
i izgubljen 

u moru tišine i mira, 
razapet 


između zaborava i sjećanja. 


Vrati me 
u vrtlog nabujalih voda 
ljubavi 


jer prošlost neću da budem, 
oslobodi moje zanose, 


nek? život traje. 


Hoću poraze da znam 
i pobjede da slavim. 


Ine ostavljaj me, 

još stijena mogu biti, 
prkos vjetrovima, 

i mad ponorom opstati 
s tobom. 

DOK IMA NADE 


Ako se izgubimo 

u maglama današnjice, 
potraži me tamo 

gdje smo se prvi put sreli — 
pred katedralom naše ljubavi. 


Tu ću te čekati 

dok ima nade za siromašne 

i izgubljene 

što traže put iz tame bogatstva 
u dobroti davanja 

i ljubavi. 


Čekam te pred katedralom 
o kojoj okamenjeni vjekovi govore. 
Tu ćeš me naći. 


K'O GALEBOVI BIJELI 


(dragom prijatelju Đinu M.) 


Često sanjam, a pred zoru 
moji su snovi galebovi bijeli 
na nemirnom moru. 


Tihi, ko ponoćne ure, 
plove gordo život cijeli 
— ne boje se bure. 


€Ulica moga djetini6tva 


Iste staze 
i sad gaze 
misli moje. 


Isti ritam 

srce bije, 

u duši se ništa 
promijenilo nije. 


Sve je isto, 
Grade moj, 
radosti moja prva. 

SMORAC 


Blag 

k'o prve ljubavi bol 
šumiš tiho 

poput lišća mlada 
u proljetno jutro. 


I šapućeš nježno, 
brod moj zavodiš, 
sidrištu uzimaš 

i jedra napinješ, 
iz snova ga budiš: 
ina igru zoveš, 
na put daleki, 


Dupin si razigrani 

i toplinu sunca slijediš, 
za dahom zemlje žudiš 
pa bijelac bijesni postaješ 
što pjeni se i rže 

i bokove broda traži 

da snagu pokaže. 


Ti si dar sunca, 
ljubav zemlje i mora. 

MARIJA 


Vedro nebo 
oblaci pomute 
i more uznemire. 


Dubinu mora 

dodirnuti je lako, 

ali ti si nedostižno nebo 
za kim plače 

okovana duša moja, 
Marijo, 

srce puno tuge 

i ljubavi. 


Uzalud ruke pružam. 
Jedrima i morem 
neću te sresti. 


TUŽNA FONTANA 


Pijesak je popio suze 
i jecaj obilazi 
gole grane. 


U parku uspomena 
padaju na me 
tvoje kose 

pune tmine. 


I krik srca se vine 
u dubine 

starih mira 

kraj tužne fontane 
na Pilama. 


SJEĆANJA 


Taj uski skriveni put 
kroz šumu na otoku 
znali smo samo ti i ja 
i golub ljubavi naše. 


Sad krotko more samoće 
kruh je duši mojoj 

i opet cvatu tužne rime 

na pločniku voljenog grada. 


I dok kamen na suncu treperi 
ja plovim u zagrljaj starih mira, 
u more tišina, 

i dozivam kiše uspomena 

i munje nadanja 

da osvijetle tvoje lice 

na prozoru mojih nadahnuća. 


Tu sve je pusto bez tebe, 
ali ja uvijek u proljeće dolazim, 


jer ne mogu zaobići voljeni grad; 

znaš umro bih od tuge 
bez naših sjećanja. 

BOL 


Otišao si daleko na sjever 

i ostavio naš čamac 

u Tužnoj uvali na otoku 

da trune na kiši uspomena, 

da hrana bude travama sjećanja 
i sklonište pustim nadama. 


Ja uzalud čekam 
jer ti se nećeš vratiti. 


Maglama ovijen 
zaboravio si brzo svitanja 
u kanalu, ; 
između dva otoka, 


zaboravio st radost naših skitanja. 


Sve si zaboravio 

i ne sjećaš se djetinjstva vedra 
ni igre s vjetrovima mora. 

Na kišama zaborava 

kisnu bijela jedra 

i trune čamac naše ljubavi. 


Polako blijedi moja bol. 


KAD KRILATO DJETINJSTVO SE VRATI 


(Ocu svom za 80. rođendan) 


Kad ritam patnje 

čovjeka dijeli na dva bića, 

a jalova zemlja sokove života žudi 
i žalost u kamenu čeka, 

kad stabla smirenja tiho zovu, 
pred zoru, 

u snima, 

krilato djetinjstvo se vrati 

i snagu dade novu. 


K'o spas dolazi 

i obnavlja se, 

iznemoglo diže biće 

iz tamnih voda boli 

i strah željom pobjeđuje 
a maštu potiče 


da sidrište olovno napusti, 


u nepoznato da krene. 


Jer uvijek može naći 
nevidljivo mjesto 

među grebenima i sikama, 
vjeran prolaz 

za čamac nade, 

sačuvanu tajnu. 


Zaboravlja se tada 
da noć je mrkla, 
ruka slaba, 

a kormilo gnjilo, 

zaboravlja sve se 

što mučno bi bilo 

u suton 

kad oblaci teški 

trošna slijede jedra 

i vjetrovi zli čekaju strpljivo 
u zasjedi, 

na pučini, 

da dubinu morsku probude. 


Krilato djetinjstvo zna da se vrati 
i sve što je tužno bilo 
zaboravlja se. 


Kad je najpotrebnije, 
obnavlja se, 

budi se 

još jedno proljeće nježno 
umjesto crne noći nemira. 


MATI 


Ti si, draga mati, 
ona zvijezda daleka 
što vjerno me prati 
i svijetli 

u života mraku. 


Sa suncem dolaziš, 

po njegovu traku 
silaziš 

u svaku našu kalu. 

I sve je isto kao prije: 


tvoja mi ljubav svijetli, 
tvoje me srce grije. 

SANJAM TE, NAJDRAŽA KIŠO 


Kako je mekan bio 
tvoj pad 

s visina 

na kupjerte stare, 
najmekša kišo, 

kišo djetinjstva moga. 


I kako tih je bio 

tvoj hod kanalima kamenim, 
najtiša kišo, 

i pjevanju tihom nalik, 
uspavanki meni dragoj, 
da zaspati ne mogah 
dugo u noć 

slijedeći ti pute 

od kupjerte do portuna, 
pa skalin po skalin 

do Straduna... 


Sad sanjam te 

dok pljusak života nemilo bije, 
kišo mladosti moje, 

najdraža kišo, 

i slušam muziku tvoju 

što srce dira, 

i čini se 

iz ovih daljina 

da čujem kako mati moja 
prozore otvara širom 

i cvijeće na kameni iznosi prag 
da ga ti zaliješ, 

da procvjeta 

i zamiriše 

kao ljubav. 

PISMO PRIJATELJU VINKU DUŠA SANJA 
(prijatelju B. B.) 
Ti samuješ, prijatelju stiha, hu o ja sad 
romance i balade mladosti moje Grad 
dok umire ljeto nisu više — 
i jesen se krade. to moja duša sanja. 


Sjećaš li se: | : : S ikoga 
J kose I neki, meni tuđi ljudi, 
sutona je bilo puno | i : , 
ia iznad stare rive, 
na našim stazama, : 
3 oko i u kamenom okviru 
a mi smo sanjali o suncu ija e 
x a zidina starih žive. 
i mostove gradili 
težeći vrhuncu. 3 La 
A moje uspomene krije 
tvrđa nad morem stara, 
i samo u usnuloj luci 
srce se otvara 
Gradu na kamenoj hridi 
i moru. 


Gradili smo kućice od ploča 
i kamena siva, 

tamo gdje masline bubre : i 
i grozdovi zriju, 
gradili smo srcem 
kako u snu biva. TA 
Tu, u tišini, 

S povrazom u ruci, 
čekam zoru 

dok moja duša sanja 
da galebi me mame 
i zovu 

na pučinu, 

na plovidbu novu, 


Daleko si, prijatelju stiha, 
ovdje se žute gore, 

a tamo, na jugu, 

uvala je naša tiha, 
samuju borovi 

i more, 


53 


54 


NENAPISANO PISMO 


Mila moja, 

dugo se vidjeli nismo, 

pa htjedoh porazgovarati s tobom 
toplo i mudro 

k'o otac s čedom svojim, 

i k'o s odraslim bićem, 

htjedoh napisati pismo 

o svemu... 


Ali ti si proljeće, 

a ja jesen 

i nije mi lako naći temu 
koja će u svemu 
vedrine biti puna 

i radosna 

k'o vode žubor na izvoru 
pa da ti daruje snagu, 

a opet da bude i pouka 
i savjeta puna 

za život... 


I pisao sam tako o ljudima 
i njihovim ćudima, 

o radu, 

zgodama i nezgodama, 
usponu i padu, 

o patnjama i nadama, 

pa kako treba postojan biti 
i ne podleći zlu, 

svemu oprezno prići, 

i u svim brigama — 
kciljuići.. 


A na kraju precrtah sve, 
pismo poderah 
i bacih, 


Ipak je papirić ostao jedan 
zgužvan, 

na podu kraj vrata, 

i na njemu od svih riječi 
samo: 

Voli te uvijek tvoj tata. 


ULICA MOGA DJETINJSTVA 


Na vrhu moje ulice 
stranci zastanu 
zadivljeni: 

Na solaru, 

u pitaru, 

bosiljak moje majke 
miri, 

a na kupjerti, 

kraj fumara, 
oduvijek 

goluba dva 

ljubav vode. 


Na vrhu moje ulice 
starci zastanu 
zadihani: 

Amir 

mira starih 
smiruje 

i vraća 

djetinjstva snove, 

ČIJE DOBRO U MENI ŽIVI 


U meni 

svaki dan 

otac moj živi. 

I mojega oca otac, 

i mati moja, 

i mati matere moje, 
njihova braća 

i sestre njihove... 


I još ne nabrojih 
sve 

svoje 

u sebi, 


Nagađam 

što je u meni samo moje, 
pogadam 

čije to dobro 

u meni živi, 

i čije ja misli 

u sebi nosim. 


Znam samo 

da nas je puno 
pod istim krovom, 
ida se u meni 
svaki dan 

staro opire novom, 


C9inijatuce 


ZA DUBRAVKU I BRANIMIRA 


Samo je jedna 
ljubav, 


sve ostalo 
priprema je samo, 
epigonstvo 


i nevjera. 

Ono dijete plače 
na obali rijeke 
između dva mosta. 


Uzalud plače, 
nitko ga ne čuje. 


Između dva mosta 
teče velika rijeka 
njegovih želja. 


Zašto nije 

od ljubavi samo 
satkan 

ovaj život... 


o 


Radost je tvoja bila 
ptica pjevica 
u ruci. 


Trenutak kasnije 
suza u oku 


i za izgubljenim 
u srcu tuga. 


> 


Dijete djetetu 
miluje ruku. 


Samo u travi 
cvijeće miriše. 


o 

bi , 


Dječak je razbio 
stakleni vrč, 

i sad mjesto vina 
teku suze, 


< 


Uplašio se 
velike ruke moje 
mali psić. 


A ja sam ga milovao 
pogledom. 


II 


Idem ulicom 

i stihove 

u srcu 

za tebe nosim, 


O, da sam breza 
na putu 

kojim prolaziš, 
pogledala bi na me, 
o 

Ne spavam često, 
noći su mi duge: 
nekad od čežnje, 
češće od tuge. 


e. 


. S tobom razgovara 


i cvijet na grani, 
a ja samujem 
tužan. 


< 


Uz more 
borovi kraj puta. 


Tiho: 

pod starim borom 
djevojče 

prvo 

ljubavno 

čita pismo. 


Na cesti uz more 
ti i sunce, 
i moje pismo. 


o 


Tebi je osamnaest godina, 
ja ti pružam ruku 

i cijeli grlim svijet. . 

I sve oko mene 

moja je ljubav. 

< 


I gle na škrtoj zemlji 
zelenog ruzmarina cvat. 


I pčela zlatni Toj. 


< 


Potok si bistri 

i voliš nebo plavo, 
zeleno granje, 
sunce 

i sanje. 


I ptica tražiš pjev, 
obale daleke, 
livade meke 

i moju frulu. 


o 

Tvoja dva oka - 
i uvojak crni 

čuvam 

u nedohvatljivom. 


III 


Kraj tople peći 
njih dvoje. 


On stihove piše, 
a ona studira pravo. 


o 


Niko nema 
tako lijepe ruke 
kao ti: 

meke i tople, 
radine. 


To su ruke moje ljubavi. 


< 


Ništa nije izvan nas, 
i sve je u nama skrito 
i pritajeno diše. 


o 


Uvojak plavi 
u pismo savi, 
draga. 


Ja milo čedo 
još nisam gledo 
tužan. 


< 


Koliko cvjetova — 
toliko svjetova, 

al' meni samo jedan 
život znači, 


o 

Riječ 

ljubav nije, 
ona djelo krije. 
Ako je tajna, 
nije trajna. 


IV 


Na tek procvalu granu 
pao je snijeg. 


To život i smrt 
zajedno idu. 


< 


U dubini misli 
ko tajna brižno čuvana 
ležiš. 


U težini osame 
k meni dolaziš, 
uspomeno draga 
crnih očiju. 


> 


Osame nema 
gdje misao stiže, 


'a misao je u nama. 


< 

Na grani kraj potoka ' 
ranjena srca samujem. 


Golubice moja, 
oglasi se. 


o 


Samo u vrtu radost pruža 


grana prepuna ruža. 


Na groblju cvijeće umire 
i raste tuga. 


< 


Uzalud 

slomljena grana 

na prašnjavom puteljku 
doziva sunce. 


< 


Moj prvi cvijet 
odnio je vjetar. 


Moj prvi pup 
ubrao je mraz. 


O, kako je daleko 
od proljeća do proljeća. 

Kome ću darovati pjesme | 


kad tebe nema, 
ptico moja draga? 


< 


Bez tebe 

u noć kasnu 
nemir raste, 
zvijezde gasnu. 


Sjeta snove budi, 
tuga meka 
na srce mi sjela. 


< 


Spriječi, 
tugo moja, 
srca riječi. 


Tiše, 
šutnja kaže više, 


< 


U magli jesenjeg dana 
grane drveća, 

k'o ruke davljenika, 
pomoć vape. 


Bolesno sunce u oblacima, 
k'o dijete u postelji, 


sanja o vazbijenim igračkama. 


V 
Mrav slamku nosi 
i pada. 
Iz ponora 
dižu ga uvijek 
volja i nada. 


< 


65 


66 


Ugledah more 
i srce moje zaigra 
pomamno. 


U oku suza. 


To djetinjstvo moje 
meni se vraća. 


< 


Kako je tužna 

ona osamljena ptica, 
a kako me smiruje 
njena pjesma. 


o 


Da imaš korak, 

vrbo tužna, 

pod čijim bi prozorom 
svu noć čekala 

do svanuća? 


o 


Mrav žuri travi u pohode 
jer dani što dohode 
nemir nose... 


Tamo, kraj obrane loze, 
rosa blista. 


Jutarnji vjetar 
nehajno lista 
zaboravljenu knjigu 
minulog ljeta. 


o 


Prevarila se bajama 
u cvatu. 

Još je daleko 
proljeće. 


< 


Odavno znam 
da sve prolazi. 


Ne ispuštam tvoju ruku 
da te ne uplašim 
prije vremena. 


< 


Da zna 

šutljivi dobričina 
mjesec 

za moju tugu, 

ne bi noćas 

bio tako velik 

i nasmijan. 


< 


Zovem te, 
zovem. .. 


Došla bi da znaš 

što znači jedan osmijeh 
na vječno tužnom licu, 
jedno sunčano popodne 
u nizu maglenih dana. 


VI 


Ista stazica, 
ista šumica, 
more i žal, 

Sve isto, 
samo tebe nema, 
oko moje crno. 


< 


Čuvaj se mjesečine, 
cvijete moj, 

i prije zore ne otvaraj lati, 
jer samo sunce život daje. 


Razboljet ćeš se od čežnje 
i umrijeti 

jer kratko traje 

ljubav na mjesečini. 


< 


Na beskrajnim pučinama neba 
čežnje su bijela jedra 
maštanja. 

Kako se lepršavo jedri 

u snima 

i kako se u ljubavi 

prkosi mladosti zaboravljaju. 


< 


Kad proljeće dođe, 

i nemirne nabujaju vode, 
ne govorite mi o ljubavi. 
Nisu potrebne riječi. 


< 


Ko more 

kad na žalu 

kroz školjku prođe malu 
da u njoj ostane 

jer joj život znači, 

tako i ljubav tvoja 

u meni 

uvijek životom zrači. 


< 


Tužno je ovo proljeće. 


U našem vrtu 
opet, 

tko zna koji put, 
jorgovan cvate 
bez tebe. 


o 


K'o mrtva je rijeka 
pečat šutnje na usnama. 


I k'o zvono je bez klatna 


što jalovo visi 
na tornju zaborava. 


< 


Tišina neizvjesnosti 
srebrno tkanje nosi. 


Hoće li ga ikad 
draga ruka 
prepoznat u kosi?! 


< 


Ne srdi se 

i ne odriči se dobra 

u srcu 

jer jaki u srdžbi svojoj 
slabost kazuju, 

a slabi 

jačim postati neće. 


U korijenu dobra 
srdžbe nema. 


< 

Ako od lošeg vina 
bol glavu bije, 
loza kriva nije. 


VII 


I ptice pjevaju 
kad stari panj 
sunce probudi 
grančicom života. 


< 


Na tvoju crnu kosu 
pao je snijeg 

na putu daleku 

od proljeća do zime. 


Sad srce male vjeverice 
čuva uspomene 
starog hrasta. 


o 


Sve zastave proljeća 
jesen se spustila 

na zemlju 

i slaže boje 

za kose tvoje. 


< 


Ne pjevaš više, 
zrikavče mali. 


Jesen je tu, 
i dolazi zima. 


< 


Sred sobnog mraka 
sunčana zraka 
treperi. 


Dok zlatne čestice lete, 
u kutu, mirno, 
pauk mrežu plete. 


< 


Kad mladosti zore 
odavno prođu, 

i jeseni tužne minu, 
na čelu tad bore 
naslute zimu. 


VIII 


Uspomenu 

koju si ti, 

moj starče dobri, 
Cijeli život 
brižljivo čuvao 
bacili su 

"20 otpadak. 


< 


Tim putem 

jutros 

vodu sam gazio 

do koljena, 

a na povratku, 

u suton, . 
po suhom kamenju . 
koračam. 


< 

Ono staro drvo 
priželjkuje 
vjetar. 


Dugo su padale 
kiše. 


< 


Vrati se, 

zatvori prozorsko krilo 
i zaboravi, 

davno je to bilo. 


Spusti ruku 

što uzalud maše 
ine zovi, 

za plovidbe naše 
broda nema. 


< 

Obiđi, 

prijatelju davni, 

prag kuće moje 

i pusti da sivi oklop zaborava 
uspomene naše skrije. 


I oprosti, 


sačuvati želim 
bistru suzu djetinjstva. 


IX 


Tko samuje, tišinu traži. 


Sunce se okupalo 
u uvalama ljubavi 
i sad miruje 

na pustoj plaži. 


< 


Uranio sam 

i tebi ususret hrlim 
za zagrlim, 

Dušo moja, 

jedino svjetlo 
mojih sutona. 


Pa kad sunce zađe, 
neka nas noć 

što dolazi 

zajedno nađe, 
smirene — 

k'o poslije molitve. 


U moru nemira 
i vjetrova zlih 
galeb bijeli 


trošnu barku trpljenja 


za plutaču nade, 
za greben strpljenja 
vezuje. 


Samo greben strpljenja 


nevremenu prkosi, 


U svjetlosti mlada 
jedna mala lađa 
u luku plovi. 


I starcu tad suze 
davno sjećanje uze 
i jedra povi. 

X 


Pohrani u dubini duše 

sva pitanja 

i ne traži odgovore 

jer umorni smo od lutanja, 
tišina nek ispuni sve pore, 


Dođi tamo gdje druguju 
zemlja i more, 

tamo ima jedna hrid 

nebu okrenuta, 

tamo ćemo opet jedno postati, 
i to će biti naš početak. 


< 


Vi mladi i sretni 
zaustavite se trenutak 

i darujte krijesnicu nade 
onima što čekaju 

pred vratima srca 

da uđu 

u čudesni svijet ljubavi. 


I prije nego odete 
pomilujte ih toplinom 
od koje se vidi 

iu tmini 


> 


SADRŽAJ 


ŠATOR LJUBAVI 


Tajna naše ljubavi 
Moje more 

Poći ću s tobom 
Vrijeme za ljubav 
Tvoja pjesma 
Staze naše ljubavi 
Proljetna pjesma 
U tvojoj gori 
Razgovore moj 
Prava ljubav 
Ljubav budimo čista 
Mala ptico 


ONA KOJU VOLIM 


U tebi moj nemir S 
Jedan cvijet i jedno proljeće 
U ime ljubavi 

Tebe čekam 

K'o jeka daleka 

Ljubav :4 «4 «+ 

Sve tvoj lik ima 

Susret S od 
Lijepo je misliti na tebe 
Da si ti moja 

Trajat ćeš vječno 

NEMIR SRCA 


Akrostih prijatelju 
Mislim na tebe daleku . 
Šutnja 

Otišao je moj dragi 
Dvije drage riječi 

Ne otvaraj vrata srca 
Dolaze moje noći 
Rastanak 

Uznemirila te tišina 
Tuga . 
Hvala za ljubav 

Desi se nesklad 

Igra 

Dođi u zoru 

Ne zovi me, tugo moja 
U se ćemo tiho zaći 


SNOVI I NADANJA 


Ptice pod mojim prozorom 
Želio bih 

Kolona na bolskoj rivi 
Povratak u Bol 

Odlazak : 

Ne rasplići stare boli 

Ako naiđeš 

Pregršt stihova i ništa više 
Uronjeni u svoje vrijeme 
Mami Mariji-Juaniti 
Prije nego odem 
Povratak 

Vrati me u vrtlog 
Dok ima nade 
K'o galebovi bijeli 


ULICA MOGA DJETINJSTVA 


Smorac 

Marija 

Tužna fontana 

Sjećanja 

Bol zar a. 
Kad krilato djetinjstvo se vrati 
Mati R . 
Sanjam te, najdraža kišo 
Pismo prijatelju Vinku 

Duša sanja 

Nenapisano pismo 

Ulica moga djetinjstva 

Čije dobro u meni živi 


MINIJATURE 
za Dubravku i Branimira 

